CELEX: 32021R0461
Language: hr
Date: 2021-03-16 00:00:00
Title: Provedbena uredba Komisije (EU) 2021/461 оd 16. ožujka 2021. o izmjeni Uredbe (EZ) br. 1235/2008 u pogledu datuma zaprimanja zahtjeva za priznavanje kontrolnih tijela i kontrolnih ustanova u svrhu ekvivalentnosti u okviru režima za uvoz ekoloških proizvoda na temelju Uredbe Vijeća (EZ) br. 834/2007 (Tekst značajan za EGP)

17.3.2021   
               
               
                  HR
               
               
                  Službeni list Europske unije
               
               
                  L 91/14
               
            
         PROVEDBENA UREDBA KOMISIJE (EU) 2021/461
         оd 16. ožujka 2021.
         o izmjeni Uredbe (EZ) br. 1235/2008 u pogledu datuma zaprimanja zahtjeva za priznavanje kontrolnih tijela i kontrolnih ustanova u svrhu ekvivalentnosti u okviru režima za uvoz ekoloških proizvoda na temelju Uredbe Vijeća (EZ) br. 834/2007
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 3. i članak 38. točku (d),
         budući da:
         
                     (1)
                  
                  
                     Uredbom (EU) 2018/848 Europskog parlamenta i Vijeća (2) utvrđeno je da će se sustav kontrolnih tijela i kontrolnih ustanova koje je Komisija priznala na temelju članka 33. stavka 3. Uredbe (EZ) br. 834/2007 za provođenje kontrola i izdavanje certifikata u trećim zemljama za potrebe uvoza proizvoda s ekvivalentnim jamstvima zamijeniti sustavom kontrolnih tijela i kontrolnih ustanova koje je Komisija priznala za potrebe uvoza sukladnih proizvoda.
                  
               
                     (2)
                  
                  
                     Zbog pandemije bolesti COVID-19 i povezane javnozdravstvene krize, datum početka primjene Uredbe (EU) 2018/848 i određeni drugi datumi iz te uredbe odgođeni su Uredbom (EU) 2020/1693 Europskog parlamenta i Vijeća (3) za jednu godinu. Stoga će se Uredba (EU) 2018/848 primjenjivati od 1. siječnja 2022.
                  
               
                     (3)
                  
                  
                     Kako bi se osigurala dostupnost potrebnih administrativnih kapaciteta za pravovremeno priznavanje kontrolnih tijela i kontrolnih ustanova u okviru novog sustava, članak 11. stavak 1. Uredbe Komisije (EZ) br. 1235/2008 (4) izmijenjen je Provedbenom uredbom (EU) 2020/25 (5) kako bi se uveo konačni rok za zaprimanje novih zahtjeva za priznavanje kontrolnih tijela i kontrolnih ustanova u svrhu ekvivalentnosti u okviru starog sustava. Taj je konačni rok 30. lipnja 2020.
                  
               
                     (4)
                  
                  
                     Stoga je potrebno ponovno izmijeniti članak 11. stavak 1. Uredbe (EZ) br. 1235/2008 kako bi se datum zaprimanja novih zahtjeva za priznavanje kontrolnih tijela i kontrolnih ustanova u svrhu ekvivalentnosti u okviru starog sustava uvoza uskladio s datumom uspostave novog sustava uvoza iz Uredbe (EU) 2018/848.
                  
               
                     (5)
                  
                  
                     Uredbu (EZ) br. 1235/2008 trebalo bi stoga na odgovarajući način izmijeniti.
                  
               
                     (6)
                  
                  
                     Kako bi se dotičnim kontrolnim tijelima i kontrolnim ustanovama omogućilo da nakon ponovne aktivacije relevantnog informatičkog alata u potpunosti iskoriste preostalo razdoblje do 30. lipnja 2021., ova bi Uredba trebala hitno stupiti na snagu sljedećeg dana od dana objave u Službenom listu Europske unije.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora za ekološku proizvodnju,
                  
               DONIJELA JE OVU UREDBU:
         
            Članak 1.
            U članku 11. stavku 1. Uredbe (EZ) br. 1235/2008 datum „30. lipnja 2020.” zamjenjuje se datumom „30. lipnja 2021.”
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 189, 20.7.2007., str. 1.
         
         
            (2)  Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).
         
            (3)  Uredba (EU) 2020/1693 Europskog parlamenta i Vijeća od 11. studenoga 2020. o izmjeni Uredbe (EU) 2018/848 u pogledu datuma početka njezine primjene i određenih drugih datuma iz te uredbe (SL L 381, 13.11.2020., str. 1.).
         
            (4)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).
         
            (5)  Provedbena uredba Komisije (EU) 2020/25 od 13. siječnja 2020. o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 8, 14.1.2020., str. 18.).